IMISLab/GreekWikipedia huggingface dataset:
Beloved Isle Cayman

Το Beloved Isle Cayman (Αγαπημένο Νησί Καϋμάν) είναι ο ανεπίσημος εθνικός ύμνος των Νησιών Καϋμάν. Ο ύμνος έχει συντεθεί από τον Leila Ross-Shier. Ως Βρετανική αποικία, ο επίσημος εθνικός ύμνος των Νησιών Καϋμάν είναι ακόμα ο God Save the Queen.

 Ο land of soft, fresh breezes And verdant trees so fair, With the Creator's glory Reflected ev'rywhere, Ο sea of palest em'rald, Merging to darkest blue, Whene'er my thoughts fly Godward, I always think of you.Χορωδία: Dear, verdant island, set in blue Caribbean Sea, I'm coming, coming very soon, Ο beautious isle, to thee. Although I wandered far, My heart enshrines thee yet. Homeland, fair Cayman Isle, I cannot thee forget.Away from noise of cities, Their fret and carking care, With moonbeams' soft caresses, Unchecked by garish glare, Thy fruit with rarest juices, Abundant, rich and free, When sweet church bells are chiming, My fond heart yearns for thee. (Χορωδία) When tired of all excitement And glam'rous worldly care, How sweet thy shores to reach And find a welcome there, And when comes on the season Of peace, goodwill to man, Tis then I love thee best of all, Beloved Isle Cayman.(Χορωδία)
Εκλογές στη Ρωσία

Στη Ρωσία διεξάγονται εκλογές για πρόεδρο και για βουλή. Δικαίωμα ψήφου έχουν όσες και όσοι είναι ηλικίας 18 ετών και άνω. Για να μπορέσει ένα κόμμα να εκπροσωπηθεί στο Κοινοβούλιο πρέπει να κερδίσει τουλάχιστον το 8% των έγκυρων ψηφοδελτίων.

 Άνετη νίκη είχε ο Βλαντίμιρ Πούτιν από τον πρώτο γύρο με ποσοστό 63,6% με 110.000.000 ψήφοι. Δεύτερος αναδείχθηκε ο εθνικιστής Μιχαήλ Προχόροφ με 17,2%,ενώ τρίτος ήρθε ο Κομμουνιστής Γκενάντι Ζιουγκάνοφ με 7,9%. Ο εθνικιστής Βλαντίμιρ Ζιρινόφσκι συγκέντρωσε 6,24% και ο ηγέτης του κόμματος Μια Δίκαιη Ρωσία, Σεργκέι Μιρόνοφ, έρχεται τελευταίος με 3,84%. Τέλος, η συμμετοχή έφτασε στο 65%. Στις προεδρικές εκλογές που διεξήχθησαν στις 2 Μαρτίου 2008 αναδείχθηκε νικητής ο προεπιλεγμένος υποψήφιος του απερχόμενου Προέδρου Βλαντίμιρ Πούτιν. Ο Ντμίτρι Μεντβέντεφ έλαβε περίπου το 70% των ψήφων. Οι εκλογές επικρίθηκαν από την αντιπολίτευση και η εκλογή του Μεντβέντεφ έτυχε "χλιαρής" υποδοχής από τη Διεθνή Κοινότητα και τον ξένο Τύπο. Στις βουλευτικές εκλογές που διεξήχθησαν το 2011 το συντηρητικό κυβερνών κόμμα του Βλαντίμιρ Πούτιν η Ενωμένη Ρωσία κέρδισε την απόλυτη πλειοψηφία στο κοινοβούλιο με σημαντικές όμως απώλειες αφού έλαβε 49,51% και 238 έδρες. Το Σοσιαλιστικό/Κομμουνιστικό κόμμα εξασφάλισε 19,08% και 92 έδρες, οι εθνικιστές 13,24% και 64 έδρες και η κεντροδεξιά Δίκαιη Ρωσία 11,67% και 56 έδρες. Το φιλελεύθερο/φιλοδυτικό Γιάμπλοκο έλαβε 3,43% και δεν μπόρεσε να εισέλθει στο στο κοινοβούλιο. Τέλος τα υπόλοιπα κόμματα πήραν ποσοστά κάτω από 2%.
Άντρι Προτσένκο

Ο Άντρι Ολέκσιοβιτς Προτσένκο (Ουκρανικά: Андрій Олексійович Проценко, γενν. 20 Μαΐου 1988) είναι Ουκρανός αθλητής του στίβου, που εξειδικεύεται στο άλμα εις ύψος των ανδρών. Είναι ο χάλκινος πρωταθλητής στο Παγκόσμιο Πρωτάθλημα Κλειστού Στίβου 2014, καθώς και ο δευτεραθλητής Ευρώπης το 2014, και το 2019 στον κλειστό στίβο.

 Συμμετείχε στους Ολυμπιακούς Αγώνες του 2012 και του 2016, τερματίζοντας 9ος και 4ος αντίστοιχα. Συμμετείχε στα Παγκόσμια Πρωταθλήματα Στίβου του 2009, 2011, 2013, 2015 και 2017, χωρίς να προκριθεί στον τελικό. Έχει ατομικό ρεκόρ με 2,40 μέτρα, που έκανε στη Λωζάνη τον Ιούλιο του 2014. Ήταν ο 12ος άντρας που πήδηξε 2,40 μέτρα και πάνω.
Aureate Gloom

Το "Aureate Gloom" είναι το δέκατο τρίτο άλμπουμ των of Montreal. Κυκλοφόρησε στις 3 Μαρτίου του 2015. Στις 18 Φεβρουαρίου του 2015, 2 εβδομάδες πριν την προγραμματισμένη κυκλοφορία του, το άλμπουμ ήταν διαθέσιμο για κατέβασμα στην ιστοσελίδα της δισκογραφικής Polyvinyl Record Co..

 Όλα τα κομμάτια γράφτηκαν από τον Kevin Barnes Kevin Barnes - φωνή, κιθάρα, παραγωγός Clayton Rychlik - ντραμς, κρουστά, κλαρινέτο, φωνητικά Jojo Glidewell - πλήκτρα, συνθεσάιζερ Bob Parins - μπάσο, κλαρινέτο Bennet Lewis - κιθάρα Kishi Bashi - έγχορδα, φωνητικά Greg Calbi - mastering David Barnes - σχέδιο Charles Godfrey - βοηθός μηχανικός Jerrod Landon Porter - layout, lettering Drew Vandenberg - μηχανικός, μίξινγκ Billboard Alternative Albums - 16 Billboard Independent Albums - 17 Billboard Top Rock Albums - 23 Billboard Tastemaker Albums - 14
Δημήτρης Γεωργαλής

Ο Δημήτρης Γεωργαλής (23 Φεβρουαρίου 1974) είναι Έλληνας ποδηλάτης, 4ος ολυμπιονίκης στους Ολυμπιακούς Αγώνες του 2000 (αγώνισμα ομαδικό σπριντ - ποδηλασία πίστας). Γεννήθηκε στις 23 Φεβρουαρίου του 1974 στα Τρίκαλα και ήταν αθλητής στο σωματείο ΠΑΣ Τρίκκη Τρικάλων. Για πρώτη φορά ήρθε σε επαφή με την ποδηλασία το Νοέμβριο του 1987. Είναι ανθυπολοχαγός στον ελληνικό στρατό.

 Ολυμπιακοί Αγώνες 7ος στα 1000μ. ατομικής χρονομέτρησης, το 1996 (Ατλάντα) 6ος στα 1000μ. ατομικής χρονομέτρησης, το 2000 (Σίδνεϊ) 4ος στο Ολυμπιακό Σπριντ, το 2000 (Σίδνεϊ) 8ος στο Ομαδικό Σπριντ, το 2004 (Αθήνα)Άλλοι Αγώνες 2ος (ασημένιο μετάλλιο)στο Ολυμπιακό σπριντ, στο ευρωπαϊκό πρωτάθλημα πίστας 1996 3ος (χάλκινο μετάλλιο) στα 1000μ. ατομικής χρονομέτρησης, στο ευρωπαϊκό πρωτάθλημα πίστας 1996 3ος (χάλκινο μετάλλιο) στο Ολυμπιακό Σπριντ, στο ευρωπαϊκό πρωτάθλημα πίστας 1997 3ος (χάλκινο μετάλλιο) στο Ολυμπιακό Σπριντ, στο ευρωπαϊκό πρωτάθλημα πίστας 2001 3ος (χάλκινο μετάλλιο) στο Ολυμπιακό Σπριντ, στο ευρωπαϊκό πρωτάθλημα πίστας 2003 4ος στο Ολυμπιακό Σπριντ, στο Παγκόσμιο Πρωτάθλημα 1996
Κωνσταντίνος Καλκάνης

Ο Κωνσταντίνος Καλκάνης (Λευκάδα 1885 - Αθήνα 14 Αυγούστου 1961) υπήρξε Έλληνας δικηγόρος και πολιτικός επί τριάντα πέντε χρόνια –από το 1926 που μπήκε στο στίβο της πολιτικής ως βουλευτής Πρέβεζας και μετέπειτα Λευκάδας μέχρι το τέλος της ζωής του, το 1961.

 Εξελέγη για πρώτη φορά βουλευτής Πρέβεζας-Άρτας το 1926 με το Κόμμα Ελευθεροφρόνων. Επανεξελέγη στην Πρέβεζα-Άρτα το 1932 και στην εκλογική περιφέρεια Λευκάδας το 1933 και το 1935 με το Λαϊκόν Κόμμα. Ήταν μέλος του Λαϊκού Κόμματος σχεδόν από την ίδρυσή του από τον Δημήτριο Γούναρη έως τη διάλυσή του το 1958. Εξελέγη ξανά βουλευτής στην Πρέβεζα- Άρτα το 1946, 1950 με το Λαϊκό Κόμμα, Άρτης-Λευκάδας-Πρεβέζης (το 1956 με το Λαϊκό Κόμμα) και βουλευτής Λευκάδας με τη Γενική Λαϊκή Ριζοσπαστική Ένωση το 1936 και με την ΕΡΕ το 1958.Μαχητικός αλλά μετριοπαθής απέναντι στους αντιπάλους του, αγωνίστηκε για την τήρηση των συνταγματικών αρχών και την υπεράσπιση των θεσμών. Ήταν υπέρμαχος της ελευθερίας του Τύπου, της ελευθερίας της θρησκευτικής συνείδησης, του δικαιώματος του συνδικαλισμού και της απεργίας των δημοσίων υπαλλήλων. Στράφηκε κατά της δημιουργίας των τραστ και πρώτος αυτός έφερε στη Βουλή, ήδη από το 1927, το θέμα του "πόθεν έσχες". Αντιστάθηκε σε κάθε εξωκοινοβουλευτική ενέργεια, με έντονη δράση κατά του δικτατορικού καθεστώτος του Ιωάννη Μεταξά, ενώ ένθερμος, πάντα, υποστηρικτής της γαλήνευσης της χώρας, ζήτησε τη χορήγηση αμνηστίας για τους διωκόμενους αριστερούς πολίτες, όταν τότε ελάχιστοι τολμούσαν να αναφερθούν σε αυτό το θέμα. Στις κυβερνήσεις Κωνσταντινου και Παναγή Τσαλδάρη υπηρέτησε ως Γενικός Διοικητής Ηπείρου (1934-35), υπουργός Εσωτερικών (1946) και υπουργός Δημοσίας Τάξεως (1946-47). Ο Καλκάνης πέθανε, έπειτα από σύντομη ασθένεια, το 1961 και η κηδεία του έγινε στις 16 Αυγούστου. Η έδρα του έμεινε κενή, καθώς δεν είχε συνυποψήφιο στις εκλογές (ώστε να υπάρξει επιλαχών) κι έτσι δεν έγιναν ξανά εκλογές στη Λευκάδα (για τον επιπρόσθετο λόγο ότι η κοινοβουλευτική περίοδος διένυε τότε το τέταρτο έτος και θα διεξάγονταν σύντομα εκλογές). Γιος του ήταν ο επίσης βουλευτής, Άγγελος Καλκάνης (1934-2017). Ίρις Αυδή - Καλκάνη, Κωνσταντίνος Καλκάνης (1885-1961). Η ζωή του και οι πολιτικοί του αγώνες, εκδ. Γκοβόστης, Αθήνα, 2012
Μεντελική Κληρονομικότητα του Ανθρώπου στο Διαδίκτυο

Η μεντελική κληρονομικότητα του ανθρώπου στο διαδίκτυο (OMIM) είναι διαδικτυακός κατάλογος των ανθρώπινων γονιδίων και γενετικών διαταραχών και χαρακτηριστικών, με ιδιαίτερη έμφαση στη σχέση γονιδίου-φαινοτύπου. Κατά τις 28 Ιουνίου 2019 , περίπου 9.000 από τις περισσότερες από 25.000 εγγραφές στην ΟΜΙΜ αντιπροσώπευαν φαινοτύπους. Οι υπόλοιπες αφορούσαν σε γονίδια, πολλά από τα οποία σχετίζονται με γνωστούς φαινοτύπους.

 H OMIM είναι η διαδικτυακή συνέχεια της MIM του Βίκτορ Α. ΜακΚούζικ, η οποία δημοσιεύθηκε σε 12 εκδόσεις από το 1966 έως το 1998. Όλες σχεδόν οι 1.486 καταχωρίσεις της πρώτης έκδοσης της MIM αφορούσαν σε φαινοτύπους. Η OMIM έχει συγγραφεί και επιμεληθεί στο Ινστιτούτο Γενετικής Ιατρικής McKusick-Nathans, της Ιατρικής Σχολής του Πανεπιστημίου Johns Hopkins, υπό τη διεύθυνση της Δρ. Ada Hamosh. Η OMIM έγινε διαθέσιμη στο διαδίκτυο το 1987 υπό τη διεύθυνση της Ιατρικής Βιβλιοθήκης Welch στο JHUSOM με οικονομική υποστήριξη από το Ιατρικό Ινστιτούτο Howard Hughes. Από το 1995 έως το 2010, η OMIM ήταν διαθέσιμη στον Παγκόσμιο Ιστό με οικονομική υποστήριξη από το Εθνικό Κέντρο Πληροφοριών Βιοτεχνολογίας ( NCBI ). Ο τρέχων ιστότοπος της OMIM (OMIM.org) αναπτύχθηκε με χρηματοδότηση από την JHUSOM και διατηρείται από το Πανεπιστήμιο Johns Hopkins με οικονομική υποστήριξη από το Εθνικό Ίδρυμα Έρευνών Ανθρώπινου Γονιδιώματος (NHGRI). OMIM home page
Χάζεμ ελ Μπεμπλάουι

Ο Χάζεμ Μπεμπλάουι (حازم الببلاوي, Hazem Abdel Aziz Al Beblawi, γεννημένος το 1936) είναι Αιγύπτιος οικονομολόγος και πολιτικός. Υπηρέτησε για βραχύβια θητεία το 2011 ως αντιπρόεδρος της κυβέρνησης και υπουργός Οικονομικών. Μετά την ανατροπή του Μοχάμεντ Μόρσι σε πραξικόπημα τον Ιούλιο του 2013, διορίστηκε από τον μεταβατικό πρόεδρο Αντλί Μανσούρ ως προσωρινός πρωθυπουργός και υπηρέτησε στο αξίωμα ως την 1η Μαρτίου 2014.

 Γεννημένος στο Κάιρο, ο Μπεμπλάουι σπούδασε νομικά στο πανεπιστήμιο της γενέτειράς του και αποφοίτησε το 1957. Απέκτησε μεταπτυχιακό τίτλο στα Οικονομικά από το Πανεπιστήμιο της Γκρενόμπλ το 1961 και είναι κάτοχος διδακτορικού (PhD) στα Οικονομικά, από το πανεπιστήμιο Πάνθεον-Σορβόνης το 1964. Δίδαξε μαθήματα σχετικά με τις Οικονομικές Επιστήμες στο πανεπιστήμιο της Αλεξάνδρειας και εν συνεχεία σε άλλα πανεπιστήμια, ανάμεσα στο οποίο και εκείνο της Νότιας Καλιφόρνια, ως το 1980. Ήταν διευθυντής της Βιομηχανικής Τράπεζας του Κουβέιτ από το 1980 ως το 1983. Την περίοδο από το 1983 ως το 1995 ήταν πρόεδρος και εκτελεστικός διευθυντής της Εξαγωγικής Τράπεζας Ανάπτυξης της Αιγύπτου. Στη συνέχεια εργάστηκε ως εκτελεστικός γραμματέας στην Οικονομική και Κοινωνική Επιτροπή των Ηνωμένων Εθνών για τη Δυτική Ασία (ESCWA) από το 1995 ως το 2000. Συνακόλουθα ανέλαβε σύμβουλος του Αραβικού Νομισματικού Ταμείου από το 2001 ως το 2011. Έπειτα από την αιγυπτιακή επανάσταση του 2011, ο Μπεμπλάουι αποτέλεσε ιδρυτικό μέλος του Αιγυπτιακού Σοσιαλδημοκρατικού Κόμματος. Διορίστηκε αντιπρόεδρος της κυβέρνησης επί των Οικονομικών και, έπειτα από ανασχηματισμό, υπουργός Οικονομικών, στις 17 Ιουλίου 2011. Διαδέχθηκε στο αξίωμα αυτό το Σαμίρ Ραντουάν. Η κυβέρνηση ήταν τότε υπό την πρωθυπουργία του Εσάμ Σαράφ. Έπειτα από σχεδόν 4 μήνες θητείας, τον Οκτώβριο του 2011 ο Μπεμπλάουι παραιτήθηκε όταν σκοτώθηκαν από τις δυνάμεις ασφαλείας κάποιοι Κόπτες Χριστιανοί. Ωστόσο, η παραίτησή του δεν έγινε αποδεκτή από το κυβερνών στρατιωτικό συμβούλιο. Το Δεκέμβριο του 2011 ο Μπεμπλάουι αντικαταστάθηκε από το Μομτάζ Σαΐντ στο αξίωμα του υπουργού Οικονομικών.Έπειτα από τη διεξαγωγή των προεδρικών εκλογών του 2012, ο Μπεμπλάουι ήταν ένας από τους υποψήφιους για την πρωθυπουργία, μαζί με τους Μοχάμεντ Ελ Μπαραντέι και Φαρούκ Ελ Οκντάχ. Στις 9 Ιουλίου 2013 ο Μπεμπλάουι διορίστηκε μεταβατικός πρωθυπουργός μετά το πραξικόπημα που ανέτρεψε τον πρόεδρο Μόρσι στις 3 Ιουλίου 2013. Έπειτα από το διορισμό του έπαψε να είναι μέλος του Σοσιαλδημοκρατικού Κόμματος. Η κυβέρνησή του ορκίστηκε στις 16 Ιουλίου 2013.Ο Μπεμπλάουι παραιτήθηκε από την πρωθυπουργία στις 24 Φεβρουαρίου 2014. Ο Μπεμπλάουι είναι ο συγγραφέας πολλών βιβλίων για τις τράπεζες, τα οικονομικά, το διεθνές εμπόριο και την ανάπτυξη. Το 2012 κυκλοφόρησε το έργο του Arba Shohour Fi Qafas Al Hokouma (Τέσσερις Μήνες στο Κλουβί της Κυβέρνησης). Επίσης, γράφει άρθρα σε στήλη στην εφημερίδα Al Ahram. Έχει τιμηθεί με τον τίτλο του Ιππότη της Λεγεώνας της Τιμής από τη Γαλλία και του Grand Officier, Cedre de Liban από το Λίβανο.
Κολλάζ

Η λέξη κολλάζ προέρχεται από την Γαλική λέξη coller που σημαίνει "κολλάω". Δηλαδή η εικόνα δημιουργείται από κομμάτια υφάσματος ή χαρτιού αλλά και από άλλα υλικά κολλημένα μεταξύ τους. Το τελικό αποτέλεσμα είναι μια καλλιτεχνική δημιουργία! Ο Πικάσο ήταν αυτοί που πρώτοι παρουσίασαν την τεχνική αυτή, στις αρχές της δεκαετίας του 1900, θέλοντας να δώσουν ζωντάνια στα έργα τους, χρησιμοποιώντας κομμάτια από εφημερίδες αλλά και πολλά άχριστα αντικείμενα. Το κολλάζ ήταν η πλέον δυναμική συμβολή του Ερνστ στη προσπάθεια των ντανταϊστών να πλήξουν τις παραδοσιακές καλλιτεχνικές αξίες. Συνέθετε εικόνες με ετερόκλητα στοιχεία κι υλικά. Με τη τεχνική αυτή, κατάφερε να επεξεργαστεί οικείες εικόνες και να δημιουργήσει παράξενες αινιγματικές συνθέσεις που προκαλούν κι αποσυντονίζουν τη λογική. Η αρχική του ώθηση σε τούτο, όπως εξηγεί ο ίδιος, προήλθε από την επιθυμία του να δημιουργήσει διδακτικό κατάλογο, με τόσον ετερόκλητα στοιχεία, ώστε να μπερδέψουν το μυαλό, να παράγουν παραισθήσεις και να προσδώσουν στα αντικείμενα της εικόνας, νέες συστάσεις μέσα από τη γοργή εναλλαγή. Το πιο σημαντικό τελικά ήταν η ποιητική σπίθα που προέκυψε από το συνδυασμό ετερογενών στοιχείων, παρά το ίδιο το κολλάζ.

 Αποτελεί στη μουσική μια ιδιαίτερη μορφή χρήσης από τον συνθέτη στο έργο του τμημάτων από άλλη σύνθεση (ξένη ή γραμμένη νωρίτερα από τον ίδιο). Στη μουσική άρχισε να χρησιμοποιείται από το 1960 από συνθέτες της Avant-garde (πρωτοπορίας) Collage-Symphony του Λουτσιάνο Μπέριο, Hymnes και Opus 1970 του Στοκχάουζεν κ.ά. Το κολλάζ κατά βάση διαφέρει από τη μέθοδο σταχυολόγησης ξένων θεμάτων. Όπως γνωρίζουμε συνθέτες από παλιά έπαιρναν θέματα άλλων συνθετών και τα εισήγαγαν σε έργα τους. Αυτό συχνά το έκανε και ο Γ. Σ. Μπαχ ενώ τη μέθοδο αυτή μπορούμε να τη συναντήσουμε σε έργα των Χαίντελ, Μότσαρτ, Χάυντν κ.ά. Υπάρχουν έργα τα οποία σχεδόν εξ ολοκλήρου αποτελούνται από τμήματα έργων άλλων συνθετών (π.χ. Μωσαϊκό του Παστίτσο). Στο παρελθόν, όμως, η εισαγωγή ενός ξένου μουσικού θέματος δεν υπογραμμιζόταν και δεν διαχωριζόταν από τον συνθέτη, ο οποίος επεδίωκε την μέγιστη αφομοίωση του δανεισμένου θεματικού υλικού μέσα στο έργο του. Το κολλάζ, αντιθέτως, βασίζεται στη μηχανική συνένωση στυλιστικά διαφορετικών στοιχείων, δίνοντας την αίσθηση μιας παράδοξης μη ταύτισης. Καμιά φορά η τεχνική αυτή χρησιμοποιείται με χιουμοριστικό σκοπό. Το εφφέ της υπογραμμισμένης στυλιστικής ανομοιότητα επιτυγχάνεται και με τη χρήση μόνο ορισμένων χαρακτηριστικών του στυλ το οποίο απέκτησε την ονομασία του ψευτοκολλάζ. Την τεχνική του κολλάζ αξιοποίηση ο Άρβο Παρτ στο έργο του Collage πάνω στο θέμα BACH και ο Μπορίς Τσαϊκόφσκι στη Δεύτερή του Συμφωνία. Γκαλερί και παραδείγματα Άλλες Τεχνικές, πληροφορίες
Χαβιέ Ματίγια

Ο Χαβιέ Μάγκρο Ματίγια (ισπανικά: Javier Magro Matilla, γενν. 16 Αυγούστου 1988) η αλλιώς El Mago είναι Ισπανός επαγγελματίας ποδοσφαιριστής, ο οποίος αγωνίζεται ως κεντρικός μέσος για τον Βόλο.

 Μετά την ολοκλήρωση της ποδοσφαιρικής του ανάπτυξης στις ακαδημίες της Βιγιαρρεάλ, έκανε το ντεμπούτο του με την πρώτη ομάδα στην Πριμέρα Ντιβισιόν στις 4 Απριλίου 2009, ξεκινώντας βασικός στην εκτός έδρας ήττα με 0-3 από την Αλμερία. Επιπλέον, έπαιξε τρεις ολόκληρες σεζόν με τη Βιγιαρρεάλ Β, μία στη Σεγούντα Ντιβισιόν και δύο στη Σεγούντα Ντιβισιόν Β. Στις 28 Ιουνίου 2011, υπέγραψε στην Ρεάλ Μπέτις, η οποία είχε επιστρέψει στην Πριμέρα Ντιβισιόν, για 3+1 χρόνια και 1,3 εκατομμύρια €. Πραγματοποίησε το επίσημο ντεμπούτο του στις 18 Σεπτεμβρίου, περνώντας ως αλλαγή στις καθυστερήσεις του αγώνα μιας νίκης με 3-2 επί της Αθλέτικ Μπιλμπάο.Χρησιμοποιήθηκε ακανόνιστα κατά τη διάρκεια των 4,5 χρόνων του στην Ανδαλουσία. Βοήθησε στην άνοδο της ομάδας από τη 2η Κατηγορία, αγωνιζόμενος σε 15 αγώνες και σημειώνοντας 1 γκολ. Την σεζόν 2012-13, σημείωσε 12 γκολ(ρεκόρ καριέρας), κατά τη διάρκεια του δανεισμού του στη Ρεάλ Μούρθια, συμπεριλαμβανομένου ενός στην εντός έδρας νίκη με 1-0 επί της Λας Πάλμας στον τελευταίο αγώνα που πιστοποίησε την παραμονή στην κατηγορία.Στα μέσα Οκτωβρίου του 2013, το συμβόλαιο του επεκτάθηκε μέχρι το 2017, αλλά τερματίστηκε αμοιβαία στις 15 Ιανουαρίου 2016, καθώς ο παίκτης εξακολουθούσε να αναρρώνει από σοβαρό τραυματισμό στο γόνατο. Στη συνέχεια, πέρασε δοκιμαστικά στην αγγλική Ρέντινγκ της Τσάμπιονσιπ, χωρίς τελικά να υπογράφει συμβόλαιο μαζί της. Στις 6 Ιουλίου 2016, υπέγραψε στην Έλτσε της Σεγούντα Ντιβισιόν. Μετά από τον υποβιβασμό της ομάδας, πέρασε έξι μήνες χωρίς σύλλογο πριν υπογράψει στην Ταρραγόνα.Στις 10 Ιουλίου 2018, μετακόμισε για πρώτη φορά στην καριέρα του στο εξωτερικό, υπογράφοντας στον Άρη με συμβόλαιο ενός έτους, με δυνατότητα επέκτασης για μία επιπλέον σεζόν. Στις 14 Ιανουαρίου 2019, σημείωσε το νικητήριο γκολ με ελεύθερο χτύπημα, σε μια δραματική νίκη με 1-0 επί της Λαμίας. Η μοναδική συμμετοχή του με την Εθνική Ισπανίας U21 έγινε στις 4 Σεπτεμβρίου 2009, καθώς έπαιξε για 15 λεπτά σε μια νίκη με 2-0 επί της Πολωνίας για τα προκριματικά του Ευρωπαϊκού Πρωταθλήματος U21 του 2009 στο Οβιέδο. Προφίλ Χαβιέ Ματίγια στο BDFutbol Προφίλ του Χαβιέ Ματίγια στο Futbolme (Ισπανικά) (Αγγλικά) Προφίλ Χαβιέ Ματίγια στο Soccerway
Κατάλογος αστέρων του Γερανού

Ο παρών κατάλογος αστέρων του Γερανού παραθέτει τους σημαντικότερους αστέρες στον αστερισμό Γερανό κατά φθίνουσα φωτεινότητα (φαινόμενο μέγεθος), μαζί με τους προσδιορισμούς και κωδικοποιήσεις των αστρονομικών καταλόγων που διαθέτουν και τα βασικά χαρακτηριστικά τους.

 ESA (1997). «The Hipparcos and Tycho Catalogues». Ανακτήθηκε στις 26 Δεκεμβρίου 2006. Kostjuk, N.D. (2002). «HD-DM-GC-HR-HIP-Bayer-Flamsteed Cross Index». Ανακτήθηκε στις 26 Δεκεμβρίου 2006. Roman, N.G. (1987). «Identification of a Constellation from a Position». Αρχειοθετήθηκε από το πρωτότυπο στις 3 Μαρτίου 2016. Ανακτήθηκε στις 26 Δεκεμβρίου 2006. Gould, B.A. «Uranometria Argentina». Reprinted and updated by Pilcher, F. Αρχειοθετήθηκε από το πρωτότυπο στις 27 Φεβρουαρίου 2012. Ανακτήθηκε στις 16 Ιουλίου 2010. «AAVSO Website». American Association of Variable Star Observers. Ανακτήθηκε στις 9 Μαρτίου 2014.
Gambas

Η Gambas είναι μία αντικειμενοστρεφής διερμηνευμένη γλώσσα προγραμματισμού, διάλεκτος της BASIC, που παρέχει και ολοκληρωμένο περιβάλλον ανάπτυξης (IDE). Τρέχει σε Linux και άλλα παρεμφερή Λειτουργικά Συστήματα. Σκοπός της είναι να παρέχει ένα παρόμοιο περιβάλλον για την ανάπτυξη βασικών προγραμμάτων περίπου σαν αυτό της Visual Basic. Αποτελεί μια προσπάθεια για τη δημιουργία εναλλακτικής λύσης προς τους πρώην προγραμματιστές της Visual Basic οι οποίοι αποφάσισαν να μεταβούν στο Linux. Το «Gambas» είναι ένα ακρωνύμιο για το "Gambas Almost Means Basic". Επίσης gambas είναι η λέξη για τις γαρίδες στα ισπανικά, από όπου προέρχεται και το λογότυπο του έργου.

 Δημιουργήθηκε από τον Γάλλο προγραμματιστή Benoît Minisini το 1999. Αυτή τη στιγμή βρίσκεται σε μια αρκετά σταθερή έκδοση, την 2.20.2 ενώ προετοιμάζεται η 3.x.x. Αν και η Gambas σχεδιάστηκε με σκοπό την εύκολη μετάβαση από τη Visual Basic υπάρχουν μερικές σημαντικές διαφορές μεταξύ των δύο γλωσσών. Ως διερμηνευμένη γλώσσα δεν δημιουργεί ακριβώς εκτελέσιμα αρχεία και χρειάζεται το περιβάλλον για να τρέξουν τα προγράμματα. Οι περισσότερες μεγάλες διανομές Linux παρέχουν στα αποθετήριά τους την Gambas. Είναι γλώσσα που μπορεί να χρησιμοποιηθεί και για ανάπτυξη εφαρμογών γραφικού περιβάλλοντος αλλά και για σενάρια κελύφους. Περιέχει μεταφραστή για εισαγωγή κώδικα από την Visual Basic Διαχειρίζεται Βάσεις Δεδομένων Μπορεί να δημιουργεί προγράμματα για περιβάλλοντα: για το KDE με QT για το GNOME GTK+ με DCOP για το Ίντερνετ με CGIΤο γραφικό περιβάλλον της έχει δημιουργηθεί με την ίδια τη γλώσσα. Ως λογισμικό ανοικτού κώδικα δίνει την δυνατότητα στο χρήστη να μεταβάλλει το περιβάλλον εργασίας ώστε να το προσαρμόσει στις ανάγκες του ή και τη γλώσσα του. BASIC Visual Basic
Εθνοφυλακή (Ελλάδα)

Η Εθνοφυλακή αποτελεί τμήμα του Ελληνικού Στρατού. Σκοπό έχει την προάσπιση της χώρας. Μονάδες εθνοφυλάκων υπάρχουν στην ηπειρωτική Ελλάδα αλλά και στα νησιά.Η επιλογή των Εθνοφυλάκων γίνεται με βάση ορισμένα κριτήρια, τα οποία περιλαμβάνουν την εκπλήρωση της στρατιωτικής θητείας με λευκό απολυτήριο στρατού, ή την εθελοντική κατάταξη, όπως και την εντοπιότητα με βάση το στρατόπεδο στο οποίο εδρεύει η μονάδα Εθνοφυλακής.

 Ιδρύθηκε το 1843 από τον βασιλιά Όθωνα. Ως στόχο είχε την διασφάληση της τάξεως και αποτελούταν από εθελοντές οπλοφόρους πολίτες από 18 εώς 24 ετών. Παρόλα αυτά, ο θεσμός της Εθνοφυλακής καταργήθηκε το 1879 με την ψήφιση του Νόμου «Περί Στρατολογίας». Το 1944, συγκροτείται Διοίκηση Εθνοφυλακής, επιπέδου Μεραρχίας αποτελούμενη από 40 Μονάδες. Έπειτα, το 1948, κατά τη διάρκεια του ελληνικού εμφυλίου πολέμου, συστάθηκαν τα λεγόμενα Τάγματα Εθνοφυλακής Αμύνης (ΤΕΑ), ένα ειδικό παραστρατιωτικό σώμα, με σκοπό την αντικατάσταση των ΜΑΥ και ΜΑΔ. Το 1950, συγκροτείται Διέυθυνση Εθνοφυλακής υπό το ΓΕΣ. Τα Τάγματα Εθνοφυλακής Αμύνης καταργήθηκαν το 1982 και αντικαταστάθηκαν από την Εθνοφυλακή. Το 1988 μετά από αποφάση του Ανώτατου Στρατιωτικού Συμβουλίου (ΑΣΣ), διαλύθηκε η Διεύθυνση Εθνοφυλακής για την περίοδο ειρήνης και ο χειρισμός των θεμάτων Εθνοφυλακής ανατέθηκε στη Διεύθυνση Πεζικού του ΓΕΣ.Στις 9 Φεβρουαρίου 2023, ψηφίστηκε ο νόμος 5018/2023, με θέμα: "Μέριμνα υπέρ του προσωπικού των Ενόπλων Δυνάμεων, εξορθολογισμός της νομοθεσίας των Ενόπλων Δυνάμεων, οργάνωση της Εθνοφυλακής και άλλες διατάξεις." Το έμβλημα της Εθνοφυλακής περιλαμβάνει ένα στάχυ, σύμβολο της υπαίθρου, πάνω σε μία αρχαία ασπίδα, η οποία βρίσκεται στο κέντρο ενός λευκού σταυρού σε μπλε φόντο, σύμβολο της ελληνικής σημαίας. Ο θυρεός, από το 2017, φέρει στην κορυφή του το ρητό ΕΧΘΡΟΥΣ ΑΜΥΝΟΥ. Το ρητό αυτό, το οποίο σημαίνει "να αμύνεσαι ενάντια στους εχθρούς σου", αποδίδεται στον Αρχαίο Έλληνα πολιτικό και φιλόσοφο, μ.α., ονόματι Χίλων ο Λακεδαιμόνιος. Βρισκόταν χαραγμένο στους Δελφούς, μαζί με άλλα αποφθέγματα (βλ. Δελφικά παραγγέλματα). Επίσημος ιστότοπος
Καμάλ Τζουμπλάτ

Ο Καμάλ Φουάντ Τζουμπλάτ (αραβικά: كمال جنبلاط, Kamāl Ǧunbalāṭ, 6 Δεκεμβρίου 1917 - 16 Μαρτίου 1977) ήταν σημαντικός πολιτικός του Λιβάνου. Ήταν ο κύριος ηγέτης των αντικυβερνητικών δυνάμεων που αντιτίθονταν στην κυβέρνηση Άσαντ στον εμφύλιο πόλεμο του Λιβάνου και μεγάλος σύμμαχος της Οργάνωσης για την Απελευθέρωση της Παλαιστίνης, μέχρι τη δολοφονία του το 1977. Είναι ο πατέρας του ηγέτη των Δρούζων του Λιβάνου, Ουαλίντ Τζουμπλάτ.

 Ο Καμάλ Τζουμπλάτ γεννήθηκε στις 6 Δεκεμβρίου του 1917, στην Ντέιρ ελ Καμάρ. Γόνος της αριστοκρατικής οικογένειας των Κούρδων Τζουμπλάτ, που ήταν οι παραδοσιακοί ηγέτες της κοινότητας των Δρούζων του Λιβάνου. Ο πατέρας του, ο ισχυρός Δρούζος οπλαρχηγός Φουάντ Τζουμπλάτ, διευθυντής της Περιφέρειας Σουφ, δολοφονήθηκε στις 6 Αυγούστου του 1921. Ο Καμάλ ήταν μόλις τεσσάρων ετών, όταν ο πατέρας του σκοτώθηκε. Μετά το θάνατο του πατέρα του, η μητέρα του Ναζιρά έπαιξε σημαντικό πολιτικό ρόλο στην κοινότητα των Δρούζων για πάνω από το ένα τέταρτο του αιώνα. Το 1926, ο Καμάλ Τζουμπλάτ εισήχθη στο Ινστιτούτο Πατέρων του Λαζάρου στην Αϊντουρά, όπου και ολοκλήρωσε τις στοιχειώδεις σπουδές του το 1928. Πήρε το δίπλωμα γυμνασίου, αφού μελέτησε γαλλικά, αραβικά, επιστήμη και λογοτεχνία, το 1936, και πτυχίο φιλοσοφίας το 1937. Ο Τζουμπλάτ προχώρησε σε ανώτερες σπουδές στη Γαλλία, όπου παρακολούθησε τη Σχολή Καλών Τεχνών στο Πανεπιστήμιο της Σορβόννης και απέκτησε πτυχίο στην ψυχολογία και την πολιτική της εκπαίδευσης, όπως και ένα άλλο στην κοινωνιολογία. Επέστρεψε στο Λίβανο το 1939, μετά το ξέσπασμα του Β΄ Παγκοσμίου Πολέμου και συνέχισε τις σπουδές του στο Πανεπιστήμιο του Σεν-Ζοζέφ, όπου απέκτησε πτυχίο Νομικής το 1945.
Αντάλμπερο Β΄ του Μετς

Ο Αντάλμερο Β΄ (γερμ.: Adalbero, γαλλ.: Adalberon, περίπου 958 - 14 Δεκεμβρίου 1005) ήταν χριστιανός επίσκοπος του Μετς και του Βερντέν από το 984 μέχρι το 1005. Προερχόταν από τον Οίκο του Αρντέν.

 Ήταν ο πρωτότοκος γιος του Φρειδερίκου Α΄ δούκα της Άνω Λωρραίνης και της Βεατρίκης των Ροβερτιδών, κόρης του Ούγου του μεγάλου, δούκα των Φράγκων. Έγινε Ρωμαιοκαθολικός επίσκοπος του Βερντέν (από το 984) και επίσκοπος του Μετς (984-1005). Αδέλφια του ήταν ο Θεοδώριχος Α΄, που διαδέχθηκε τον πατέρα τους ως δούκας της Άνω Λωρραίνης και η Ίντα, που παντρεύτηκε τον Ράντμποτ κόμη του Χάπσμπουρκ και αρχηγέτης των Αψβούργων. Ήταν ανιψιός του Αντάλμπερο Α΄ επισκόπου του Μετς και εξάδελφος του Αντάλμπερο αρχιεπισκόπου του Ρενς· ο ποιητής Αντάλμπερο επίσκοπος του Λoν (Laon) ήταν γιος εξαδέλφου του. Ο Αντάλμπερο Β΄ απεβίωσε το 1005 σε ηλικία 47 ετών. https://web.archive.org/web/20120327065511/http://www.saarland-biografien.de/Adalbero-II
Δήμος Καλαμαριάς

Ο Δήμος Καλαμαριάς βρίσκεται στην Περιφερειακή Ενότητα Θεσσαλονίκης της Περιφέρειας Κεντρικής Μακεδονίας. Είναι ένας από τους πιο πυκνοκατοικημένους δήμους της Ελλάδας. Χωρίζεται σε συνοικίες, στις οποίες δόθηκαν κυρίως ονομασίες των πατρίδων των Μικρασιατών προσφύγων — πρώτων κατοίκων της Καλαμαριάς: Νέα Κρήνη, Νέα Τούζλα-Καραμπουρνάκι, Νέα Αρετσού, Άγιος Ιωάννης, Βυζάντιο, Βότση, Φοίνικας, Κατιρλί, Κηφισιά, Κουρί, Δέρκων, Μίκρα.

 Ο δήμος συστάθηκε το 1943. Δήμαρχοι από το 1943 έχουν διατελέσει οι εξής: Σύμφωνα με την Απογραφή του 2011 ο Δήμος Καλαμαριάς είχε 91.518 κατοίκους. Η εξέλιξη του πληθυσμού της Καλαμαριάς έχει ως εξής: Το Βυζάντιο είναι μία ανατολική περιοχή, του πολεοδομικού συγκροτήματος της Θεσσαλονίκης. Την ονομασία του Βυζάντιο, την έχει πάρει εξαιτίας των Ελλήνων προσφύγων που εγκαταστάθηκαν στις αρχές του 20ου αιώνα στην περιοχή. Σήμερα είναι συνοικία του δήμου Καλαμαριάς και αποτελεί το δυτικό σύνορο του δήμου με το δήμο Θεσσαλονίκης. Η περιοχή του Βυζαντίου είναι μικρή σε έκταση, συγκριτικά με τις υπόλοιπες περιοχές του δήμου, όπως του κέντρου της Καλαμαριάς ή της Νέας Κρήνης, Το Δημοτικό Κοιμητήριο (Νεκροταφείο) Καλαμαριάς βρίσκεται στη συνοικία Βότση πίσω από το στρατόπεδο Νταλίπη και το Βρετανικό Στρατιωτικό Νεκροταφείο της Μίκρας. Το Κοιμητήριο λόγω του πυκνού πληθυσμού του Δήμου θεωρείται κορεσμένο και οι υγειονομικές συνθήκες στα δημοτικά κοιμητήρια της Καλαμαριάς χαρακτηρίζονται επικίνδυνες.
NFL Fever 2002

Το NFL Fever 2002 είναι ένα βιντεοπαιχνίδι αμερικανικού ποδοσφαίρου που δημοσιεύτηκε και αναπτύχθηκε από τη Microsoft Game Studios . Κυκλοφόρησε στις 15 Νοεμβρίου 2001 για την κονσόλα βιντεοπαιχνιδιών Xbox. Το παιχνίδι είχε προηγηθεί από το NFL Fever 2000 (το οποίο ήταν μόνο για το Microsoft Windows ) και ακολούθησε το NFL Fever 2003 .

 Το παιχνίδι έλαβε "γενικά καλές κριτικές" σύμφωνα με τον ιστότοπο συγκέντρωσης κριτικών Metacritic . Η NextGen είπε ότι το παιχνίδι "μπορεί να είναι ο "αναπάντεχος" πωλητής συστήματος που ήταν το NFL 2K1 για το Dreamcast ." Μέχρι τον Ιούλιο του 2006, το παιχνίδι είχε πουλήσει 600.000 αντίτυπα και είχε κερδίσει 26 εκατομμύρια δολάρια στις ΗΠΑ. Το NextGen το κατέταξε ως το 99ο παιχνίδι με τις υψηλότερες πωλήσεις που κυκλοφόρησε για το PlayStation 2, το Xbox και το GameCube μεταξύ Ιανουαρίου 2000 και Ιουλίου 2006 στη χώρα αυτή. Οι συνδυασμένες πωλήσεις της σειράς NFL Fever έφτασαν τα 1,2 εκατομμύρια στις Ηνωμένες Πολιτείες μέχρι τον Ιούλιο του 2006.
Αγία Ειρήνη Κρουσώνος Ηρακλείου

Για τον οικισμό με ίδιο όνομα στον ίδιο νομό, δείτε: Αγία Ειρήνη ΗρακλείουΗ Αγία Ειρήνη είναι οικισμός της κοινότητας και δημοτικής ενότητας (τέως δήμου) Κρουσώνα, του δήμου Μαλεβιζίου, της περιφερειακής ενότητας (τέως νομού) Ηρακλείου, στην περιφέρεια Κρήτης, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Μαλεβιζίου του νομού Ηρακλείου, στο γεωγραφικό διαμέρισμα Κρήτης.

 Η Αγία Ειρήνη είναι ορεινός οικισμός στο δυτικό τμήμα του νομού Ηρακλείου. Βρίσκεται σε ορεινή τοποθεσία που δεσπόζει στο μικρό ρέμα του Γαζανού, στις δυτικές απολήξεις του Ψηλορείτη και σε μέσο σταθμικό υψόμετρο 630. Απέχει περίπου 28 χλμ. ΝΔ. του Ηρακλείου. Ο οικισμός αναγνωρίστηκε το 1971 και προσαρτήθηκε στην κοινότητα Κρουσώνος του νομού Ηρακλείου. Με το ΦΕΚ 244Α – 04/12/1997, αποσπάστηκε από την κοινότητα Κρουσώνος και προσαρτήθηκε στον δήμο Κρουσώνα. Με το ΦΕΚ 87Α – 07/06/2010, ο οικισμός αποσπάστηκε από τον δήμο Κρουσώνα και προσαρτήθηκε στον δήμο Μαλεβιζίου. Η Μονή Αγίας Ειρήνης: μεγάλο γυναικείο μοναστήρι από τα ακμαιότερα της Κρήτης. Πιθανόν, κτίστηκε κατά τον 14ο - 15ο αιώνα, παρόλο που πρωτοαναφέρεται σε έγγραφα του ύστερου 16ου αιώνα. Στα τέλη του 16ου αιώνα και στην αρχή του 17ου αιώνα ανήκε στο φέουδο της οικογένειας Mudazzo. Ελάχιστα είναι τα έγγραφα για την ιστορία της μονής, πιθανώς επειδή καταστράφηκε από τους Τούρκους το 1822. Το καθολικό είναι δίκλιτο, αφιερωμένο στην Αγία Ειρήνη και την Κοίμηση της Θεοτόκου Το ίδρυμα «Άγιος Σπυρίδων», για παιδιά με ειδικές ανάγκες Εγκυκλοπαίδεια Πάπυρος Λαρούς Μπριτάνικα, εκδ. 1978, 2006 Εγκυκλοπαίδεια Δομή, εκδ. 2002-4 Οργανισμός εκδόσεων «Ελλάδα», χάρτες (Βαρελάς) Περιοδικό «Διακοπές», εκδ. Δ.Ο.Λ., 2010 Google Earth eetaa.gr
Ένα ολόγραμμα για τον βασιλιά (ταινία)

Το Ένα ολόγραμμα για τον βασιλιά (πρωτότυπος τίτλος: A Hologram for the King) είναι αμερικάνικη ταινία του 2016 σε σκηνοθεσία του Τομ Τίκβερ. Βασίζεται στο ομώνυμο μυθιστόρημα του Ντέιβ Έγκερς.

 Ο Άλαν είναι ένας Αμερικάνος επιχειρηματίας που έχει αποτύχει επαγγελματικά, έχει χάσει το σπίτι του και έχει χωρίσει. Ταξιδεύει στην Τζέντα για να προωθήσει ένα νέο προϊόν που βασίζεται σε ολογράμματα. Η καθημερινότητά του εκεί, όμως, δεν είναι όπως την περιμένει, καθώς συμβαίνουν αλλοπρόσαλλες καταστάσεις. Τομ Χανκς ως Άλαν Κλέι Αλεξάντερ Μπλακ ως Γιούσεφ Σαρίτα Τσάντχερι ως Ζάχρα Σίντσε Μπάμπετ Κνούντσεν ως Χάνε Τομ Σκέριτ ως Ρον Μπεν Γουίσοου ως Ντέιβ (το ολόγραμμα) A Hologram for the King στην IMDb A Hologram for the King στο Box Office Mojo A Hologram for the King στο Rotten Tomatoes A Hologram for the King στο Metacritic
Εθνική Κύπρου (καλαθοσφαίριση ανδρών)

Η εθνική ομάδα καλαθοσφαίρισης ανδρών της Κύπρου είναι ομάδα που εκπροσωπεί την Κύπρο στις διεθνείς διοργανώσεις και τελεί υπό τον έλεγχο της Κυπριακής Ομοσπονδίας Καλαθοσφαίρισης (ΚΟΚ) η οποία είναι μέλος της Διεθνούς Ομοσπονδίας Καλαθοσφαίρισης (FIBA) από το 1974. Η εθνική Κύπρου έχει συμμετάσχει σε προκριματικούς αγώνες για τα τελικά Ευρωμπάσκετ και Μουντομπάσκετ χωρίς να καταφέρει να προκριθεί. Ανήκει στη δεύτερη κατηγορία του συστήματος προκριματικών Ευρωμπάσκετ.

 Η εθνική ομάδα καλαθοσφαίρισης ανδρών της Κύπρου συμμετέχει σε διεθνή και ευρωπαϊκά πρωταθλήματα. Το 2005 έλαβε μέρος στην Πανεπιστημιάδα, όπου τερμάτισε 26η μεταξύ 30 χωρών. Επίσης, ήταν φιναλίστ δύο φορές στο Ευρωπαϊκό Πρωτάθλημα Μικρών Κρατών, το 1990 και το 1994, ενώ κατέκτησε την τρίτη θέση το 1988 και το 1992. Τα αποτελέσματα της ομάδας έχουν βελτιωθεί σημαντικά τα τελευταία χρόνια. Μετείχε επανειλημμένα στο Ευρωπαϊκό Πρωτάθλημα Μικρών Κρατών, ενώ το 2003 προκρίθηκε στην ημιτελική φάση των προκριματικών του Ευρωμπάσκετ. Η Κύπρος αγωνίζεται στο τμήμα Β του συστήματος του Ευρωμπάσκετ. Η ομάδα μετείχε στο Β΄ Όμιλο των προκριματικών του Ευρωμπάσκετ 2009 Προκριματικοί με αντιπάλους τις εθνικές ομάδες της Λευκορωσίας, της Ελβετίας, της Ρουμανίας και της Αλβανίας. Οι αγώνες έλαβαν χώρα το Σεπτέμβριο του 2008. Το 2025, αναμένεται να συνδιοργανώσει το Ευρωμπάσκετ 2025, μαζί με τη Λετονία, τη Φινλανδία και την Πολωνία. Η Εθνική Ανδρών συμμετέχει από το 1985 στους ΑΜΚΕ (Αγώνες Μικρών Κρατών Ευρώπης), όπου σε 15 συμμετοχές μετράει 9 χρυσά, 2 αργυρά, 2 χάλκινα ενώ δύο φορές κατέλαβε την 5η θέση. Έως και τον Φεβρουάριο του 2023, εθνική ομάδα καλαθοσφαίρισης ανδρών της Κύπρου βρισκόταν στην 78η θέση με βάση την κατάταξη της Διεθνούς Ομοσπονδίας Καλαθοσφαίρισης (FIBA Ranking). Επίσημη ιστοσελίδα της Κ.Ο.Κ.
Βραβείο Ζαν Βιγκό

Το Βραβείο Ζαν Βιγκό (γαλλ. Prix Jean Vigo), ​​είναι βραβείο του Γαλλικού κινηματογράφου και δίνεται κάθε χρόνο από το 1951 σε Γάλλο σκηνοθέτη προς τιμήν του Ζαν Βιγκό, και ιδρύθηκε από τον Γάλλο συγγραφέα Κλώντ Αβελίν. Από το 1960, το βραβείο απονέμεται σε σκηνοθέτη μιας ταινίας μεγάλου μήκους και σε σκηνοθέτη μιας ταινίας μικρού μήκους. Το βραβείο δίνεται συνήθως σε ένα νεαρό σκηνοθέτη, για το ανεξάρτητο πνεύμα του και την υφολογική πρωτοτυπία του.

 1951: La Montagne est verte (μικρού μήκους) από Jean Leherissey 1952: La Grande Vie από Ανρί Σνάιντερ 1953: Crin Blanc(μικρού μήκους) από Αλμπέρ Λαμορίς 1954: Les statues meurent aussi (μικρού μήκους) από Αλέν Ρεσνέ και Κρις Μαρκέρ 1955: 'Émile Zola (μικρού μήκους) από Ζαν Βιντάλ 1956: Nuit et brouillard (μικρού μήκους) από Αλέν Ρεσνέ 1957: Léon la lune (μικρού μήκους) από Αλέν Ζεσούα 1958: Les Femmes de Stermetz (μικρού μήκους) από Λουίς Γκροσπιερ 1959: Le Beau Serge από Κλωντ Σαμπρόλ 1960: À bout de souffle του Ζαν-Λυκ Γκοντάρ 1961: La Peau et les os του Ζαν Πολ Σασύ και Ζακ Πανουέλ 1962: La Guerre des boutons του Υβ Ρομπέρ 1963: Mourir à Madrid του Φρεντέρικ Ροσίφ 1964: La Belle Vie του Ρομπέρ Ενρικό 1965: ΔΕΝ ΔΟΘΗΚΕ ΒΡΑΒΕΙΟ 1966: La Noire de... του Ουσμάν Σεμπένε 1967: Who Are You, Polly Magoo? του Γουίλιαμ Κλάιν 1968: O Salto του Κριστιάν Ντε Σαλόνγκ 1969: L'Enfance nue του Μωρίς Πιαλά 1970: Hoa-Binh του Ραούλ Κουτάρ 1971: Remparts d'argile του Ζαν-Λουί Μπερτουτσέλι 1972: Continental Circus του Τζερόμ Λαπερούσαζ 1973: Absences répétées του Γκάι Ζιλ 1974: Un homme qui dort του Μπερνάρ Κουίσαν και Ζωρζ Περέκ 1975: Histoire de Paul του Ρενέ Φερέ 1976: L'Affiche rouge του Φρανκ Κασεντί 1977: Paradiso του Κριστιάν Μπρικού 1978: Bako-l'autre rive του Ζακ Σαμπρέ 1979: Certaines nouvelles του Ζακ Νταβιλά Το Βραβείο Ζαν Βιγκό στην imdb
Servants of Chaos

Το Servants of Chaos είναι συλλογή τραγουδιών του αμερικανικού χέβι μέταλ συγκροτήματος Cirith Ungol, η οποία κυκλοφόρησε τον Σεπτέμβριο του 2001 μέσω της "Metal Blade Records". Η συλλογή περιλαμβάνει ακυκλοφόρητο υλικό από το 1978 μέχρι και το 1990, όπως ανέκδοτες και ζωντανές ηχογραφήσεις. Τα κομμάτια 9 ως 12 του δεύτερου CD, ηχογραφήθηκαν στις 5 Μαρτίου 1985 στο Arlington Theater της Σάντα Μπάρμπαρα της Καλιφόρνια, ενώ το κομμάτια 13 και 14 ηχογραφήθηκαν στο "The Country Club" της Ρεσέντα στις 9 Νοεμβρίου 1984.

 1. Hype Performance (Baker, Fogle, Vujea, Garven) - 2:24 2. Last Laugh (Baker, Fogle, Vujea, Garven) - 4:14 3. Frost and Fire (Lindstrom) - 3:54 4. Eyes (Baker, Fogle, Vujea, Garven) - 4:15 5. Better Off Dead (Lindstrom) - 5:00 6. 100 MPH (Baker, Fogle, Vujea, Garven, Lindstrom) - 3:33 7. I'm Alive (Lindstrom) - 5:08 8. Bite of the Worm (Baker, Fogle, Vujea, Garven) - 3:42 9. The Twitch (Baker, Fogle, Vujea, Garven) - 2:20 10. Maybe That's Why (Lindstrom) - 6:29 11. Ill Met in Lankhmar (Baker, Fogle, Vujea, Garven) - 5:58 12. Return to Lankhmar (Baker, Fogle, Vujea, Garven) - 6:54 13. Darkness Weaves (Baker, Fogle, Vujea, Garven) - 8:10 14. Witchdance (Baker, Fogle, Vujea, Garven) - 1:19 15. Feeding the Ants (Baker, Fogle, Vujea, Garven) - 2:10 16. Obsidian (Baker, Fogle, Vujea, Garven) - 4:36 1. Death of the Sun (Baker, Fogle, Vujea, Garven) - 3:55 2. Fire (Brown, Crane, Finesilver, Ker) - 2:52 3. Fallen Idols (Baker, Barraza, Green, Garven) - 6:34 4. Chaos Rising (Baker, Barraza, Green, Garven) - 7:43 5. Fallen Idols (Baker, Barraza, Green, Garven) - 6:28 6. Paradise Lost (Baker, Barraza, Green, Garven) - 6:28 7. Join the Legion (Baker, Barraza, Green, Garven) - 4:27 8. Before the Lash (Baker, Barraza, Green, Garven) - 3:44 9. Atom Smasher (Live) (Baker, Fogle, Vujea, Garven) - 4:01 10. Master of the Pit (Live) (Baker, Fogle, Vujea, Garven) - 6:38 11. King of the Dead (Live) (Baker, Fogle, Vujea, Garven) - 6:57 12. Last Laugh (Live) (Baker, Fogle, Vujea, Garven) - 4:24 13. Cirith Ungol (Live) (Lindstrom) - 8:21 14. Secret Agent Man (Live) (Sloan, Barri) - 3:12 15. Ferrari 308QV (Baker, Fogle, Vujea, Garven) - 0:23 Οι μουσικοί οι οποίοι συμμετείχαν στις ηχογραφήσεις του Servants of Chaos: Τιμ Μπέικερ - φωνητικά Τζέρι Φογκλ - κιθάρα Γκρεγκ Λίντστρομ - κιθάρα, συνθεσάιζερ Τζιμ Μπαράζα - κιθάρα Τζο Μαλατέστα - κιθάρα Ρόμπερτ Γουόρενμπεργκ - μπάσο Βέρνον Γκριν - μπάσο Μάικλ Βουτζία - μπάσο Ρόμπερτ Γκάρβεν - τύμπανα Servants of Chaos - Cirith Ungol | Songs, Reviews, Credits, Awards | AllMusic Cirith Ungol - Servants of Chaos - Encyclopaedia Metallum: The Metal Archives Cirith Ungol “Servants of Chaos” | Metal Blade Records
Ιωσήφ Βρυέννιος

Ο Ιωσήφ Βρυέννιος ήταν λόγιος μοναχός ο οποίος έζησε κατά τον 15ο αιώνα. Μόνασε στην Μονή Στουδίου. Υπήρξε διδάσκαλος της εκκλησίας. Διέπρεψε στον βίο και στον λόγο του. Έγραψε πολλά σημαντικά συγγράμματα και αγωνίστηκε για την ορθοδοξία. To 1405 ως αντιπρόσωπος του Οικουμενικού Πατριαρχείου στην Κύπρο, αρνήθηκε την αποκατάσταση της επικοινωνίας του Οικουμενικού Πατριαρχείου και της κυπριακής Εκκλησίας. Πέθανε μεταξύ των ετών 1431 και 1438.

 Ανδρόνικος Δημητρακόπουλος (1872). Ορθόδοξος Ελλάς : ήτοι περί των Ελλήνων των γραψάντων κατά Λατίνων και περί των συγγραμμάτων αυτών. Εν Λειψίαι: Τύποις Μέτζγερ και Βίττιγ. Ανακτήθηκε στις 12 Δεκεμβρίου 2010. Ν. Β. Τωμαδάκη, «Ἁγιορειτικοὶ κώδικες τῶν ἔργων Ἰωσὴφ Βρυεννίου» Επ.Επ.Ετ.Βυζ.Σπ. τομ.32(1963) σελ. 26–39. Κωνσταντίνος Δυοβουνιώτης, «Τὸ δήθεν διπλωματικὸν απόρρητον του Ἰωσὴφ Βρυεννίου», Πρακτικὰ τῆς Ἀκαδημίας Ἀθηνῶν,τομ.4 (1923),σελ.117–184. Ν. Β. Τωμαδάκη, Ο Ιωσήφ Βρυέννιος και η Κρήτη κατά το 1400. Μελέτη φιλολογική και ιστορική. Εν Αθήναις 1947 Νικόλαος Ιωαννίδης, Ἰωσὴφ Βρυεννίου περὶ μνημοσύνου τοῦ Πάπα, Ἀθήνα 1984 E Peruzzi, «Ὁ τόπος τῆς ἐν Κρήτῃ διαμονής Ἰωσὴφ του Βρυεννίου», Κρητικὰ Χρονικά, τομ.2 (1948), σελ. 366–370 Ν. Β. Τωμαδάκη, «Ἰωσὴφ Βρυέννιος» στου ιδίου, Σύλλαβος βυζαντινῶν μελετῶν καὶ κειμένων. Ἀθῆναι 1961σελ. 491–611
Εγχέλιοι

Οι Εγχέλιοι ή Εγχελείς, ήταν ιλλυρική φυλή η οποία κατοικούσε στην περιοχή της Λίμνης Οχρίδας και της Λυγκηστίδας, στην σημερινή Αλβανία, τη Βόρεια Μακεδονία και την Ελλάδα. Η ονομασία της σήμαινε στα αρχαία ελληνικά «άνθρωποι-χέλια». Βρίσκονταν συχνά σε πόλεμο για την κυριαρχία στην ευρύτερη περιοχή με τους αρχαίους Μακεδόνους που ήταν εγκατεστημένοι στα ανατολικά. Γείτονές τους ήταν στα βορειοδυτικά το ιλλυρικό φύλο των Ταυλαντίων, στα βόρεια οι Δάρδανοι και στα νότια οι Δεξάροι, μια αρχαία ελληνική φυλή.

 Η Ελληνική Μυθολογία αποδίδει ως πρόγονο των Εγχελιών, έναν γιο του Ιλλυριού με το όνομα Εγχελεύς. Λέγεται πως ο Κάδμος από την Φοινίκη μαζί με την γυναίκα του, Αρμονία έφθασαν στους Εγχελείς. Σύμφωνα με τον μύθο, εκείνη την εποχή, οι Εγχελείς ήταν σε πόλεμο με γειτονικές ιλλυρικές φυλές, ενώ ο Κάδμος έπειτα από μαντικό χρησμό ηγήθηκε της φυλής και της προσέφερε βοήθεια. Μετά την νίκη ενάντια στους υπόλοιπους Ιλλυριούς, οι Εγχελείς επέλεξαν τον Κάδμο ως βασιλέα τους. Ο Ιλλυριός, ο επώνυμος πρόγονος του συνόλου των λαών της Ιλλυρίας, απέκτησε γιους (τον Εγχελέα, τον Αυταριέα, τον Δάρδανο, τον Μέδο, τον Ταύλα και τον Περραιβό) και κόρες (των Παρθώ, την Δαορθώ και την Δασσαρώ), από τους οποίους διάφορες ιλλυρικές φυλές πήραν την ονομασία τους. Οι Εγχειλείς ζούσαν μέσω της αλιείας στην Λίμνη Οχρίδα, καθώς και μέσω της εμπορίας ελληνικών προϊόντων, τα οποία έχουν ανευρεθεί σε αρκετές αρχαιολογικές ανασκαφές. Η κύρια πόλη των Εγχελέων, η Λυγκήστη, πιστεύεται πως βρισκόταν στις όχθες της Λίμνης Οχρίδας, κοντά στο χωριό του Λιν ή της πόλης του Πόγραδετς. Η αρχαία ονομασία της Στρούγκας ήταν Έγχαλων, αρχαία ελληνική λέξη που περιέγραφε τα χέλια που ζούσαν στη λίμνη Οχρίδα. Ο Περίπλους του Ψευδοσκύλακα, ο οποίος χρονολογείται από τον 4ο αιώνα π.Χ., αναφέρει τους Εγχελείς ως ιλλυρική φυλή, η οποία ήταν εγκατεστημένη στις ακτές της Αδριατικής, στην τοποθεσία του σημερινού Μαυροβουνίου. Το γεγονός πως ορισμένοι Εγχελείς μετανάστευσαν προς τις ακτές 300 χρόνια αργότερα, εξηγείται από την μετανάστευση των Δασσαρετών στα εδάφη τους. Στην περιοχή της Νότιας Ιλλυρίας, οργανωμένα κράτη άρχισαν να δημιουργούνται αρκετά νωρίτερα σε σύγκριση με άλλες περιοχές της Ιλλυρίας. Το αρχαιότερο γνωστό κράτος, του οποίου η ύπαρξη μπορεί να τεκμηριωθεί με βάση τις αρχαίες πηγές είναι εκείνο των Εγχελίων. Το απόγειο του Εγχελειανού Βασιλείου ήταν κατά την διάρκεια του 8ου-7ου αιώνα π.Χ., ωστόσο το βασίλειο άρχισε σταδιακά να παρακμάζει περί τον 6ο αιώνα π.Χ. Οι Εγχελείς βρίσκονταν συχνά σε πόλεμο με ελληνικά κράτη της Βόρειας Ελλάδας. Από καταγεγραμμένες πηγές Ελλήνων συγγραφέων όπως ο Ηρόδοτος, ο στρατός των Εγχελιών είχε φτάσει να επιτεθεί ως τον ναό των Δελφών ή, ακόμη, την Θήβα. Μετά την υποταγή των Εγχελιών από τον Φίλιππο Β' της Μακεδονίας το 357 π.Χ., ορισμένοι Δασσαρέτες εγκαταστάθηκαν στα εδάφη της Λυγκήστης.
Νερόλι Φέρχολ

Η Νερόλι Φέρχολ (αγγλικά: Neroli Susan Fairhall, 26 Αυγούστου 1944 - 11 Ιουνίου 2006) ήταν Νεοζηλανδή αθλήτρια της τοξοβολίας, η πρώτη παραπληγική αθλήτρια που πήρε μέρος σε Ολυμπιακούς Αγώνες (στους Παραολυμπιακούς των ετών 1972, 1980, 1988 και του 2000). Τιμήθηκε με τον τίτλο του Τάγματος της Βρετανικής Αυτοκρατορίας.

 Γεννήθηκε στο Κράιστσερτς στις 26 Αυγούστου του 1944. Η αθλητική της καριέρα φαινόταν να τερματίζεται λόγω ατυχήματος που υπέστη με μοτοσικλέτα. Πήρε μέρος, ωστόσο, στο αγώνισμα της τοξοβολίας, με αναπηρικό καροτσάκι: το 1984 εκπροσώπησε τη Νέα Ζηλανδία στους Ολυμπιακούς Αγώνες του Λος Άντζελες, όπου κατατάχθηκε 35η και πέτυχε το ρεκόρ να γίνει η πρώτη παραπληγική αθλήτρια που πήρε μέρος σε Ολυμπιάδα. Εκτός από την Ολυμπιάδα, κέρδισε ένα χρυσό μετάλλιο στους Παραολυμπιακούς Αγώνες (1980) στην τοξοβολία (είχε λάβει μέρος και στο στίβο στην ίδια διοργάνωση) και άλλο ένα στους Αγώνες της Κοινοπολιτείας στο Μπρισμπέιν (1982). Στις Παραολυμπιάδες του 1988 και του 2000 έλαβε μέρος μόνο στο αγώνισμα της τοξοβολίας.. Μετά την αποχώρησή της από τη σκοποβολή συνέχισε να εργάζεται ως προπονήτρια. Απεβίωσε από ασθένεια σχετική με την αναπηρία της, στις 11 Ιουνίου του 2006. sports-reference Προφίλ στον ιστότοπο της Ολυμπιακής Επιτροπής της Νέας Ζηλανδίας
Δομήνικος Βερίλλης

Ο Βερίλλης Δομήνικος είναι Έλληνας πολιτικός, ο οποίος διετέλεσε Δήμαρχος Καρδίτσας από τον Ιανουάριο του 2007 έως τον Δεκέμβριο του 2010. Στις εκλογές του 2019 ήταν υποψήφιος βουλευτής στην εκλογική περιφέρεια Καρδίτσας με τον ΣΥΡΙΖΑ χωρίς όμως να επιτύχει να εκλεγεί .

 Γεννήθηκε και μεγάλωσε στην Καρδίτσα. Οι γονείς του, Κωνσταντίνος και Παναγιώτα, ήταν εκπαιδευτικοί σε δημοτικά σχολεία της Καρδίτσας και διετέλεσαν διευθυντές μέχρι την συνταξιοδότησή τους. Είναι παντρεμένος με την Δήμητρα Κωστάκη με την οποία αποκτήσανε δυο παιδιά, τον Κωνσταντίνο και την Μαίρη. Σπούδασε στο Αριστοτέλειο Πανεπιστήμιο Θεσσαλονίκης στο Τμήμα Μηχανολόγων και Ηλεκτρολόγων Μηχανικών. Ως φοιτητής ασχολήθηκε ενεργά με τα κοινά διατελώντας επί 5 χρόνια μέλος στο Φοιτητικό Διοικητικό Συμβούλιο των Μηχανολόγων Ηλεκτρολόγων Μηχανικών και Γενικός Γραμματέας του Συλλόγου Ηλεκτρολόγων Μηχανικών του Α.Π.Θ. Εξελέγη για πρώτη φορά Νομαρχιακός Σύμβουλος στο Νομό Καρδίτσας την περίοδο 1995-1998 και διετέλεσε Αντινομάρχης Έργων (1997). Από το 1999 εως το 2006 εκλέγονταν Δημοτικός Σύμβουλος στο Δήμο Καρδίτσας (1999-2002, 2003-2006). Στις αυτοδιοικητικές εκλογές του 2006 εξελέγη Δήμαρχος Καρδίτσας, όπου και διετέλεσε από τον Ιανουάριου του 2007 εως τον Δεκέμβριο του 2010. Την περίοδο από το 2011 εώς το 2014 ήταν Δημοτικός Σύμβουλος στον καποδιστριακό Δήμο Καρδίτσας και Γενικός Γραμματέας της Περιφερειακής Ένωσης Δήμων Θεσσαλίας. Κατα την πολιτική του σταδιοδρομία διετέλεσε επίσης Πρόεδρος της Νομαρχιακής Επιτροπής του Τεχνικού Επιμελητηρίου Καρδίτσας και του Πανελληνίου Συλλόγου Τεχνικών Υπουργείου Εσωτερικών και των Τεχνικών Υπηρεσιών Δήμων & Κοινοτήτων της χώρας. Υπήρξε επίσης ήταν μέλος της Αντιπροσωπείας του ΤΕΕ Κεντρικής και Δυτικής Θεσσαλίας, του Διοικητικού Συμβουλίου της Ένωσης Μηχανικών Δημοσίων Υπαλλήλων Θεσσαλίας και της Πανελλήνιας Αντιπροσωπείας ΕΜΔΥΔΑΣ. Στα κοινωνικά δρώμενα είναι ενεργός ιδρύοντας τους Συλλόγους Φίλων Ιστορίας Νομού Καρδίτσας και Φίλων Σιδηροδρόμου Καρδίτσας, όπου διατελεί Πρόεδρος των Συλλόγων. Ταυτόχρονα, είναι μέλος της Ένωσης Επιστημόνων του Νομού Καρδίτσας και του Φυσιολατρικού Ομίλου Καρδίτσας. Η ιστοσελίδα του Βερίλλη Δομήνικου
Ιερά Μητρόπολις Αρκαλοχωρίου, Καστελλίου και Βιάννου

Η Ιερά Μητρόπολις Αρκαλοχωρίου, Καστελλίου και Βιάννου είναι μία από τις οκτώ Μητροπόλεις, οι οποίες μαζί με την Αρχιεπισκοπή Κρήτης συναποτελούν την Εκκλησία της Κρήτης, ημιαυτόνομη Ορθόδοξη Εκκλησία υπαγόμενη στο Οικουμενικό Πατριαρχείο. Η Μητρόπολη έχει έδρα της το Αρκαλοχώρι και περιλαμβάνει τμήματα της περιφερειακής ενότητας Ηρακλείου και οικισμούς των δήμων Μινώα, Βιάννου και Χερσονήσου. Μητροπολίτης της από την ίδρυσή της το 2001 είναι ο Ανδρέας Νανάκης.

 Η Ιερά Μητρόπολις Αρκαλοχωρίου, Καστελλίου και Βιάννου ιδρύθηκε το Σεπτέμβριο του 2001 με απόσπαση τμημάτων της Αρχιεπισκοπής Κρήτης και των Μητροπόλεων Γορτύνης και Αρκαδίας και Πέτρας και Χερρονήσου. Έχει έδρα της το Αρκαλοχώρι και καλύπτει γεωγραφικά την ενδοχώρα και τα νότια του νομού Ηρακλείου. Ξεκίνησε την πορεία της με πενιχρά μέσα, πολλές δυσκολίες και δυσεπίλυτα προβλήματα, διαθέτοντας μηδενικές υποδομές και εγκαταστάσεις. Εντός των ορίων της Μητροπόλεως, στον οικισμό Ζίντα Ηρακλείου, εγκαινιάστηκε το 2015 ο Ιερός Ναός του Αγίου Χρυσοστόμου Σμύρνης, ο πρώτος Ναός της Κρήτης στη μνήμη του. Ο πλήρης τίτλος του εκάστοτε επισκόπου της εν λόγω Ιεράς Μητροπόλεως είναι: «Μητροπολίτης Αρκαλοχωρίου, Καστελλίου και Βιάννου, Υπέρτιμος και Έξαρχος Πεδιάδος»Tη θέση κατέχει σήμερα ο Καθηγητής της Θεολογικής Σχολής του Αριστοτέλειου Πανεπιστημίου Θεσσαλονίκης, εξ Ηρακλείου, Ανδρέας-Σταύρος Νανάκης, ο οποίος εξελέγη στις 3 Νοεμβρίου 2001. Η εκκλησιαστική περιφέρεια της Ιεράς Μητροπόλεως διαιρείται στις ακόλουθες τρεις περιφέρειες, που φέρουν ελληνική κεφαλαιογράμματη αρίθμηση: Α΄ Αρχιερατική Περιφέρεια Αρκαλοχωρίου. Περιλαμβάνει 22 ενορίες. Β΄ Αρχιερατική Περιφέρεια Καστελλίου Πεδιάδος. περιλαμβάνει 24 ενορίες. Γ΄ Αρχιερατική Περιφέρεια Σκινιά Μονοφατσίου. περιλαμβάνει 25 ενορίες. Δ΄ Αρχιερατική Περιφέρεια Βιάννου. περιλαμβάνει 19 ενορίες. Στην περιφέρεια της Ιεράς Μητρόπολης στην οποία και υπάγονται φέρονται οι ακόλουθες Ιερές Μονές: 1. Ιερά Μονή Τιμίου Προδρόμου Καλλέργη 2. Ιερά Μονή Αγία Μονή Βιάννου (Κοίμησις της Θεοτόκου) 3. Ιερά Μονή Αγίου Αντωνίου Άρβης 1. Ιερά Μονή Αγίας Μαρίνας Βόνης Από το έτος 2004 ξεκίνησε η κυκλοφορία του εντύπου Πρόθεση, το οποίο εκδίδεται σε τριμηνιαία βάση και το Εκκλησιαστικό Ημερολόγιο κατ' έτος. Κονιδάρης Γ. Ι., Αι επισκοπαί της Κρήτης μέχρι του ι΄ αιώνος, Κρητικά Χρονικά, τομ. 7 (1953), σελ. 462-478 Παπαγεωργίου Κωνσταντίνος, Δικαιϊκές πηγές του καθεστώτος της Εκκλησίας Κρήτης, εκδ. Επέκταση, Κατερίνη, 2004 Ιστοσελίδα της Ιεράς Μητροπόλεως Αρκαλοχωρίου, Καστελλίου και Βιάννου
Έντι Κάλβο

Ο Έντι Κάλβο (Eddie Baza Calvo, γεννήθηκε στις 29 Αυγούστου 1961) είναι πολιτικός του Γκουάμ, γερουσιαστής και μέλος του Ρεπουμπλικανικού Κόμματος. Εξελέγη Κυβερνήτης του Γκουάμ το 2010 κερδίζοντας στις εκλογές τον Δημοκρατικό Καρλ Γκουτιέρες Ο Κάλβο επέλεξε ως Αντικυβερνήτη τον Ρέι Τενόριοκαι ανέλαβε καθήκοντα στις 3 Ιανουαρίου 2011. Επανεξελέγη κυβερνήτης στις εκλογές του Νοεμβρίου του 2014.

 Γεννήθηκε στο Ταμάνινγκ του Γκουάμ. Γιος του επίσης Κυβερνήτη Πολ Μακ Ντόναλντ Κάλβο και της Ρόζα Ερέρο Μπάζα οι παππούδες του από την πλευρά του πατέρα του ήταν βουλευτές και ο παππούς του από την μητέρα του ήταν ανώτατος στρατιωτικός των ΗΠΑ.Ο Κάλβο αρχικά παρακολούθησε μαθήματα σε σχολείο του νησιού του και εν συνεχεία εγκαταστάθηκε στην Καλιφόρνια. Φοίτησε στο Λύκειο του Αγίου Φραγκίσκου και αποφοίτησε το 1979. Απέκτησε τίτλο μπάτσελορ στην διοίκηση επιχειρήσεων από το Πανεπιστήμιο Νοτρ Νταμ ντε Ναμούρ, στο Μπέλμοντ της Καλιφόρνια.Είναι παντρεμένος με την Κριστίν Λουχάν και έχουν 6 παιδιά. Εργάστηκε στον ιδιωτικό τομέα προτού αρχίσει να ασχολείται με την πολιτική, στα τέλη της δεκαετίας του 1990. Εξελέγη γερουσιαστής για πρώτη φορά το 1998, αναλαμβάνοντας καθήκοντα το 1999. Έκτοτε εξελέγη πέντε συνεχείς φορές με μοναδική εξαίρεση την ήττα του στις προκριματικές εκλογές για Αντικυβερνήτη το 2002. Στη διάρκεια της θητείας του διετέλεσε αντιπρόεδρος και υπηρεσιακός πρόεδρος της Βουλής. Από το 2009 ως το 2011 ήταν επικεφαλής της μειοψηφίας στην Βουλή. Το 2002 ήταν υποψήφιος για το αξίωμα του Αντικυβερνήτη του Γκουάμ, με εταίρο του τον Ρεπουμπλικανό υποψήφιο για Κυβερνήτη, Τόνι Ανπίνγκο. Ωστόσο, στις προκριματικές εκλογές των Ρεπουμπλικάνων επικράτησε ο Φελίξ Καμάτσο, ο οποίος και εξελέγη έπειτα Κυβερνήτης στις εκλογές του 2002. Στις 30 Απριλίου 2010 ο Κάλβο ανακοίνωσε ότι θα αποχωρούσε από την Βουλή στο τέλος της θητείας του.Παράλληλα, γνωστοποίησε ότι θα ήταν υποψήφιος για τις εκλογές για Κυβερνήτη του 2010, με εταίρο τον Ρέι Τενόριο. Το δίδυμο Κάλβο-Τενόριο κέρδισαν τις προκριματικές εκλογές των Ρεπουμπλικανών στις 4 Σεπτεμβρίου 2010 και στις εκλογές αντιμετώπισαν τον πρώην Κυβερνήτη Καρλ Γκουτιέρες με τον εταίρο του Φρανκ Άγκουον.Ο Ρεπουμπλικανός Κάλβο εξελέγη με ποσοστό 50,7% των ψήφων έναντι 49,3% για τον Καρλ Γκουτιέρες από το Δημοκρατικό Κόμμα. Έπειτα από την επαναληπτική καταμέτρηση των ψήφων, στις 6 Νοεμβρίου 2010, νικητής των εκλογών ανακηρύχθηκε ο Κάλβο, με διαφορά 487 ψήφων από τον αντίπαλό του. Ειδικότερα, ο Κάλβο έλαβε 20.066 ψήφους και ο Γκουτιέρες 19.579. Ο Κάλβο κέρδισε τις εκλογές στις 4 Νοεμβρίου 2014 και επανεκλέχθηκε κυβερνήτης, με ποσοστό 63,69% έναντι 35,97% για τον Καρλ Γκουτιέρες. Calvo Tenorio ιστότοπος της προεκλογικής του εκστρατείας